கேள்வி: இராம. வீரப்பன் - இளமைக்காலம் குறித்து விரிவாக சொல்லுங்கள்.
பதில்: இராம. வீரப்பன், புதுக்கோட்டை நகருக்கு அருகிலுள்ள வல்லாதிரகோட்டை ஊராட்சி எனும் சிற்றூரில் தெய்வானை-இராமசாமி இணையருக்கு மகனாக 9 செப்டம்பர் 1926 அன்று பிறந்தார். மதுரை திருப்பரங்குன்றத்தில் 12-3-1956 அன்று, இராம. வீரப்பனுக்கும் இராஜம்மாள் என்பவருக்கும் கா. ந. அண்ணாதுரை தலைமையில் திருமணம் நடைபெற்றது. இந்நிகழ்வில் என். எஸ். கிருஷ்ணன். எம். ஜி. சக்ரபாணி. ம. கோ. இராமச்சந்திரன். எஸ். எஸ். ராஜேந்திரன் ஆகியோர் கலந்துகொண்டனர்.
கேள்வி: இராம. வீரப்பன் - திரைப்பட வாழ்க்கை பற்றி நீங்கள் என்ன அறிந்துள்ளீர்கள்?
பதில்: எம்.ஜி.ஆர் 1953-இல் "எம்.ஜி.ஆர் நாடக மன்றம்", "எம்.ஜி.ஆர். பிக்சர்ஸ் பிரைவேட் லிமிடெட்" என்கிற இரண்டு திரைப்படத் தயாரிப்பு நிறுவனங்களைத் தொடங்கினார். இந்த இரு நிறுவனங்களுக்கும் இராம. வீரப்பனை நிர்வாக பொறுப்பாளராக நியமித்தார். இராம. வீரப்பன் 1963-இல் "சத்யா மூவிஸ்" என்கிற திரைப்படத் தயாரிப்பு நிறுவனத்தைத் தொடங்கினார்.இராம. வீரப்பனின் வாழ்க்கை வரலாற்று நூல் ("ஆர்.எம்.வீ. ஒரு தொண்டர்'') தென்னிந்திய நடிகர்சங்க செயற்குழு உறுப்பினராக 1956-ஆம் ஆண்டில் இருந்தார்.திராவிடநாடு (இதழ்) நாள்:1-4-1956, பக்கம் 11
கேள்வி: இராம. வீரப்பன் - அரசியல் குறித்து விரிவாக சொல்லுங்கள்.
பதில்: இராம. வீரப்பன், 1977 - 1986 வரை இருமுறை தமிழ்நாடு மாநிலச் சட்ட மேலவை, இருமுறை தமிழ்நாடு சட்டமன்றம் உறுப்பினராகவும் பணியாற்றியுள்ளார்.http://eci.nic.in/eci_main/ByeElection/Bye-ele-results%2052-95.xls 1986 இடைத்தேர்தலில், திருநெல்வேலி (சட்டமன்றத் தொகுதி), 1991 இடைத்தேர்தலில், காங்கேயம் (சட்டமன்றத் தொகுதி) தேர்ந்தெடுக்கப்பட்டார். எம்.ஜி.ஆர், ஜெ. ஜெயலலிதா அமைச்சரவைகளில் அமைச்சராகவும் பணியாற்றியுள்ளார். சத்யா மூவிஸ் தயாரித்த பாட்ஷா பட வெள்ளி விழாவில் கலந்து கொண்ட ரஜினிகாந்த், அன்றைய தமிழ்நாட்டில் ஜெ. ஜெயலலிதா ஆட்சியின் கீழ் சட்டம் ஒழுங்குச் சீர்குலைவுகள் பற்றி கருத்து தெரிவித்தார். அப்போது ஜெயலலிதா அமைச்சரவையில் இராம. வீரப்பன் உணவு அமைச்சராகப் பதவி வகித்துவந்த நிலையில், ரஜினிகாந்தின் பேச்சுக்குப் பின் திடீரென்று அமைச்சர் பொறுப்பில் இருந்து நீக்கப்பட்டார். சில நாட்களில், அ.தி.மு.க.வில் இருந்தும் நீக்கப்பட்டார்.http://rajinifans.com/history/part95.php இதன் காரணமாக, 1995-ம் ஆண்டு அக்டோபர் 17-ந்தேதி, இராம.வீரப்பன் எம்.ஜி.ஆர். கழகம் என்கிற பெயரில் அரசியல் கட்சி ஒன்றைத் தொடங்கினார்.